《海珠寺别欧桢伯 其一》
明代·潘光统

龙宫开海上，独客晚经过。老衲寒初破，灵花雨后多。

心空无色相，院静有檀那。玄度期将至，临风听棹歌。

作者简介：潘光统，字少承，号滋兰。顺德人。明世宗嘉靖二十年（一五四一）贡生，入太学。授光禄寺署丞，迁京府通判。著有《滋兰集》。明郭棐《粤大记》卷二四、清康熙《顺德县志》卷七、清道光《广东通志》卷二七九有传。